খ্রিষ্টারি

খ্রীষ্টবৈরী, খ্রীষ্টারি, প্রতিখ্রীষ্ট বা অ্যান্টিক্রাইস্ট (, , ) বলতে খ্রীষ্টান পরকালবিদ্যায় বা বিস্তৃত অর্থে পরকালবিদ্যায় এমন এক সত্তাকে বোঝায়, বাইবেলের ভবিষ্যদ্বাণী মোতাবেক যে যীশু খ্রীষ্টের বিরোধিতা করবে এবং দ্বিতীয় আগমনের আগে খ্রীষ্টের পরিবর্তে নিজেকে ত্রাণকর্তা হিসেবে মিথ্যাভাবে উপস্থাপন করবে। খ্রীষ্টবৈরী শব্দটি (এর একটি বহুবচন রূপসহ)১ যোহন ; । ২ যোহন । নূতন নিয়মে ৪ বার পাওয়া যায় এবং তা শুধু যোহনের প্রথম ও দ্বিতীয় পত্রে। খ্রীষ্টবৈরীকে এমন একজন হিসেবে ঘোষণা করা হয়েছে “যে পিতা ও পুত্রকে অস্বীকার করে।”

অনুরূপ শব্দ pseudokhristos বা ‘ছদ্ম খ্রীষ্ট’ সুসমাচারগুলোতেও পাওয়া যায়। সাধু মথি (অধ্যায় ২৪) ও মার্ক লিখিত সুসমাচারে (অধ্যায় ১৩) যীশু তাঁর শিষ্যদের সতর্ক করেন যেন তারা মিথ্যা নবীদের দ্বারা বিভ্রান্ত না হয়, যারা নিজেদের খ্রীষ্ট বলে দাবি করবে এবং “মহান নিদর্শন ও অলৌকিক কর্মকাণ্ড” সম্পাদন করবে। খ্রীষ্টবৈরীর সঙ্গে প্রায়ই সম্পর্কিত আরও তিনটি চিত্র হলো দানিয়েলের ভাবীকাল সম্বন্ধীয় দর্শনের ‘ছোট শিং’, প্রেরিত পৌল লিখিত থিষলনীকীয়দের প্রতি দ্বিতীয় পত্রের ‘পাপপুরুষ’ এবং প্রেরিত শিষ্য যোহনের নিকট প্রকাশিত বাক্যের ‘সমুদ্রের পশু’। From Nicene and Post-Nicene Fathers, First Series, Vol. 13. Edited by Philip Schaff. (Buffalo, New York: Christian Literature Publishing Company, 1889.) Revised and edited for New Advent by Kevin Knight.

নতুন নিয়মে, বিশেষত যোহানীয় পত্রসমূহে, এই শব্দটি কোনো একক ব্যক্তিকে বোঝায় না, বরং খ্রীষ্টের বিরোধিতা করা এক শ্রেণির মানুষকে বোঝায়, যাদের প্রায়ই প্রতারক বা মিথ্যা শিক্ষক বলা হয়। প্রারম্ভিক মণ্ডলীপিতারা, যেমন: এইরেনাইওস, তেরতুল্লিয়ান এবং রোমীয় হিপ্পোল্যুতোস এই ধারণাটিকে বিস্তৃত করেন এবং কখনও কখনও খ্রীষ্টবৈরীকে রোমান সাম্রাজ্য, দানের বংশ অথবা ২ থিষলনীকীয়তে বর্ণিত অন্তিমকালের ‘ধর্মভ্রষ্ট পুরুষের’ সঙ্গে যুক্ত করেন। সময়ের সঙ্গে-সঙ্গে ব্যাখ্যাগুলো ভিন্ন-ভিন্ন রূপ ধারণ করে—রূপক, ঐতিহাসিক এবং ব্যক্তিগত প্রয়োগসহ।

খ্রিস্টধর্মের প্রতিবাদপন্থী সংস্কার আন্দোলনের সময় বহু প্রোটেস্ট্যান্ট নেতা পোপতন্ত্রকে খ্রীষ্টবৈরী হিসেবে চিহ্নিত করেন এবং এটিকে ভবিষ্যতের কোনো ব্যক্তির পরিবর্তে বর্তমানের এক প্রকাশ হিসেবে দেখেন। এই ঐতিহাসিক ব্যাখ্যাটি মার্টিন লুথার, জঁ কালভ্যাঁ এবং জন নক্সের মতো ব্যক্তিত্বরা ভাগ করে নিয়েছিলেন, যারা পোপকে “পাপপুরুষ” এবং খ্রীষ্টবৈরিতার অন্যান্য বিব্লীয় প্রতীকের সঙ্গে যুক্ত করেছিলেন। কাথোলিক, অর্থডক্স ও অন্যান্য খ্রীষ্টীয় ঐতিহ্য সাধারণত খ্রীষ্টবৈরীকে ভবিষ্যতের এক প্রতারক বা অশুভ শক্তির প্রকাশ হিসেবে দেখেন, কখনও কখনও যাকে শয়তান অধিষ্ঠিত করতে পারে—যার প্রতারণা ঈশ্বরের প্রতি মানব আনুগত্যকে চ্যালেঞ্জ করে। অখ্রীষ্টীয় ঐতিহ্যসমূহেও অনুরূপ চরিত্র রয়েছে—যেমন ইহুদি অন্তিমবিদ্যায় আর্মিলুস বা ইসলামি অন্তিমবিদ্যায় দজ্জাল—যারা ঐশ্বরিক ইচ্ছার বিরোধী চূড়ান্ত অশুভ শক্তিকে প্রতিনিধিত্ব করে।

 ব্যুৎপত্তি 
খ্রীষ্টবৈরী শব্দটি প্রাচীন গ্রীক দুটো শব্দের সংযোগ থেকে অনূদিত:  (আন্তি + খ্রিস্তোস)। গ্রীক ভাষায়  অর্থ “অভিষিক্ত ব্যক্তি” এবং খ্রীষ্ট শব্দটি এখান থেকেই এসেছে।See Strong's Bible Dictionary: χριστος  “” শব্দটির অর্থ কেবল “বৈরী” বা “বিপরীত” নয়, বরং “স্থলে” বা “পরিবর্তে”ও বোঝাতে পারে।See Strong's Bible Dictionary: αντί See the Lexicon to Pindar. Catholic Encyclopedia অনুযায়ী সম্পর্কিত শব্দগুলোর মধ্যে রয়েছে: antibasileus – এমন এক রাজা যিনি একটি interregnum পূরণ করেন; antistrategos – একজন propraetor; anthoupatos – একজন proconsul; antitheos – হোমার-এর রচনায় ক্ষমতা ও সৌন্দর্যে দেবতার সদৃশ ব্যক্তি (অন্যান্য রচনায় এটি শত্রু দেবতার অর্থেও ব্যবহৃত হয়েছে)।

 ইতিহাস 
নতুন নিয়ম
নতুন নিয়মে কোনো একক ব্যক্তিগত খ্রীষ্টবৈরীর অস্তিত্ব আছে কি না—তা বিতর্কিত। গ্রীক শব্দ antikhristos-এর উৎপত্তি ১ যোহনে পাওয়া যায়। অনুরূপ শব্দ pseudokhristos (“ছদ্মখ্রীষ্ট”) প্রথমবারও নতুন নিয়মে পাওয়া যায়, কিন্তু যোসিফুস তার বিভিন্ন মিথ্যা মসীহের বিবরণে কখনও এই শব্দ ব্যবহার করেননি। খ্রীষ্টপূর্ব ৫০০ থেকে খ্রীষ্টাব্দ ৫০ পর্যন্ত সময়কালের ইহুদি লেখালিখিতে antikhristos ধারণাটি পাওয়া যায় না। তবে বার্নার্ড ম্যাকগিন অনুমান করেন যে এই ধারণাটি সম্ভবত ইহুদিদের হতাশা থেকে উদ্ভূত হয়েছিল, যারা প্রায়ই খেয়ালখুশিভাবে শাসনকারী সেলিউসিড বা রোমক শাসনের অধীন ছিল এবং যাদের কাছে স্বর্গীয় দরবারে ঈশ্বরের এক বিরোধী দেবদূত হিসেবে শয়তানর অস্পষ্ট ধারণাটি যথেষ্ট মানবিক ও ব্যক্তিগত রূপ পায়নি—যাতে অশুভ ও হুমকির সন্তোষজনক অবতার তৈরি করা যায়।

যোহানীয় পত্রসমূহে “antichrist” বা “antichrists” শব্দটির পাঁচটি ব্যবহার স্পষ্টভাবে কোনো একক অন্তিমকালের ব্যক্তিগত খ্রীষ্টবৈরীকে উপস্থাপন করে না। সাধারণত “প্রতারক” বা “প্রতিখ্রীষ্ট” শব্দগুলোর পূর্বে নির্দিষ্ট নির্দিষ্ট পদাশ্রিত নির্দেশক ব্যবহৃত হওয়ায় এগুলোকে কোনো ব্যক্তির পরিবর্তে এক শ্রেণির মানুষকে বোঝাতে দেখা যায়। 

ফলস্বরূপ, কোনো একক খ্রীষ্টারি ব্যক্তির প্রতি মনোযোগ কেন্দ্রীভূত হয় ২ থিষলনীকীয়ের দ্বিতীয় অধ্যায়ে। তবে এই অনুচ্ছেদে “খ্রীষ্টারি” শব্দটি কোথাও ব্যবহৃত হয়নি:

এই অনুচ্ছেদের দ্বিতীয় অংশটি কাতেখন (Katechon)—“যে এখন রোধ করে”—সম্পর্কিত প্রধান ধর্মগ্রন্থীয় উৎসও বটে, যিনি খ্রীষ্টবৈরীর আগমন বিলম্বিত করেন। এই ব্যক্তির পরিচয়, যদি তিনি সত্যিই কোনো ব্যক্তি হন, রহস্যময় এবং বিতর্কের বিষয়।

যদিও “খ্রীষ্টবৈরী” (antikhristos) শব্দটি কেবল যোহনের পত্রসমূহে ব্যবহৃত হয়েছে, তবুও অনুরূপ শব্দ “মিথ্যা মসীহ” (pseudokhristos) যীশু সুসমাচারসমূহে ব্যবহার করেছেন:

 খ্রীষ্টীয় দৃষ্টিভঙ্গি 

 অখ্রীষ্টীয় দৃষ্টিভঙ্গি 

 জনপ্রিয় সংস্কৃতিতে 

 আরও দেখুন 
 হরমাগিদোন
 বিব্লীয় দৈববাণী
 খ্রিস্টীয় বিশ্ব
 নব বিশ্বব্যবস্থা (ষড়যন্ত্র তত্ত্ব)
 দুই সাক্ষী

 পাদটীকা 

 তথ্যসূত্র 

খ্রিস্টধর্ম
বিষয়শ্রেণী:খ্রিস্টীয় পরকালবিদ্যা
বিষয়শ্রেণী:খ্রিস্টীয় মশীহবাদ
বিষয়শ্রেণী:বাইবেলে নামহীন ব্যক্তি
বিষয়শ্রেণী:খ্রিস্টধর্মীয় পরকালবিদ্যা
বিষয়শ্রেণী:খ্রিস্টধর্মীয় মশীহবাদ
বিষয়শ্রেণী:খ্রিস্টান পরিভাষা
বিষয়শ্রেণী:স্বঘোষিত মশীহ
বিষয়শ্রেণী:অলৌকিক কিংবদন্তি
বিষয়শ্রেণী:স্যাটানিজম